Fundació Josep Pla - "Veu de mar fonda" per Anna Maluquer\nInici Què fem? Recitals Veu de mar fonda. Vinyoli i Pla\nEl recital es conforma a partir de textos de cada autor. L’alternança entre un text de Pla i una poesia de Vinyoli ens permet gaudir el paisatge des de dos punts de vista diferents: el de Josep Pla, des de la realitat del seu paisatge natal i el de Vinyoli, des de les emocions provocades pel paisatge que va gaudir durant els seus anys d’estiueig. Abans de cada tema s’introdueixen breument els textos que s’escoltaran, tot subratllant-ne la semblança o la divergència. Tria i recitat: Anna Maluquer\nConcerteu l'activitat: info[a]fundaciojoseppla.cat 972 30 55 77\nPreu: 200’00 €\nEls més de vint anys d’estiueig de Joan Vinyoli a Begur feren sorgir en més d’una ocasió i a través de diversos llibres, el seu “càntic vivent”. Eren dies de vacança que li permetien fugir de la rutina de l’home i deixar anar completament el poeta, que discorria envoltat de bons amics i d’un paisatge abrupte i alhora paradisíac amb el blau de la mar interrogant-lo constantment. Josep Pla, era fill de Palafrugell i, per tant, coneixia perfectament els racons i els personatges que configuraven el seu paisatge natal; un paisatge que té el mar com a gran protagonista, un mar farcit d’històries i d’enigmes sobre els quals especular o imaginar.\nTenim, doncs, dos testimonis d’un paisatge que alhora van ser i són dos destacats representants de la nostra literatura, encara que la seva feina caminés per viaranys diferents: el de la poesia en Vinyoli i el de la prosa en Pla.\nLa poesia de Vinyoli ens parla de percepcions molt íntimes a través d’imatges grandiloqüents que li proporcionava la natura: la duresa del roc, la tenacitat de les arrels, la veu fonda del mar, les nits enceses, els abismes captivadors, la roca per al somni... són els reflexos dels anhels, primer, i de les frustracions, després, a mesura que la vida de l’home s’allunya del món construït pel poeta, a qui només queda la paraula per salvar-se.\nSi Vinyoli parteix d’un paisatge per fer un viatge a l’interior del seu ésser, Pla parteix del mateix paisatge per veure, no tant el que li produeix en el seu intern sinó per escandir una cultura a través de l’activitat humana en aquest paisatge. Pla volia plasmar com la geografia ens condiciona i ens conforma. I ens ho explica a través de la seva experiència personal i, en moltes ocasions, la seva adjectivació acolorida i plena de matisos ens remet també, en certa manera, a una visió poètica d’aquest entorn que coneixia tan bé.\nAiguablava és una cala formada per la Punta d’es Mut i els penyals de Cala de Cabres i Ses Falugues. Les roques de la primera punta són d’un color de brasa viva. Els penyals presenten aquells morats, violacis i lívids moradencs que ningú no va pintar millor que Joaquim Mir a la seva època a Mallorca—la costa nord de Mallorca i sobretot el Torrent de Pareis és l’obra màxima d’aquestes tonalitats—i que es poden també veure a l’etapa més brava de la Côte d’Azur, és a dir, entre Niça i la frontera italiana. Aquestes roques enormes donen un gran recolliment a la cala i projecten sobre les seves aigües ombres violetes.\nTres guies – La Costa Brava, OC XXX, p. 169\nQuina roca segura per al crit\nde l’home, quina roca per al somni\nd’aquest arbre ferit de retorçades branques?\nQue ja no, sense arrels, el crit, en impossible\ncamí, vagi pels aires, deslligat\ncom una boira, però, quina roca,\nper tal que pugui l’arbre del vell crit\nalmenys trobar suport?\nMira’l quiet i com, de mica en mica,\ns’amoroseix el gest de la insoluble\nforça dels troncs, quan alguna hora sembla\nl’ocell del cant posar-s’hi.\nAi, arbre del meu crit, que les arrels\npenetrin en la roca mentre creixo\ncap a la nit i em perdo; que la mort\nno pugui ja trobar-me com una herba,\nque em senti, roca, sempre, a les arrels.\nEl Callat (1956)\nA totes les platges del litoral era el mateix, cada setmana es produïa un esdeveniment brillant: era l’ofici del diumenge. Els senyors tenien encara barbes copioses i negres, empunyaven bastons i empolainats, presentaven florejades armilles de fantasia; les senyores es pentinaven babilònicament i tenien unes joies recargolades. La petita església blanca i marinera, amb el sostre de l’absis empaperat de petites estrelles, s’omplia de perfums de violeta i d’heliòtrop, que eren els dos grans perfums—perfums satànics! del moment. Les noies cantaven a l’ofici l’Ave Maria de Gounod i cançons ensucrades i tèbies. Les sortides de missa tenien una autèntica i deliciosa cursileria. Els senyors s’arrengleraven a l’exterior, la pompositat de les senyores desfilava davant la seva presència.\nTres guies – Costa Brava, OC XXX, p. 132


Obre aquesta setmana el centre per fer la primera acollida als MENA - Regió7 :: El Diari de la Catalunya Central\nObre aquesta setmana el centre per fer la primera acollida als MENA\nEl Govern espera l'arribada de 1.800 menors no acompanyats durant els propers tres mesos\nGeorgina Oliva durant la visita a l'edifici de Collserola que obrirà com a Centre d'Atenció Immediata miquel codolar/acn\nGeorgina Oliva durant la visita a l'edifici de Collserola que obrirà com a Centre d'Atenció Immediata\nEl Centre d'Atenció Immediata per donar el primer acolliment als MENA que arribin a Catalunya obrirà aquesta setmana en un edifici de Collserola. Hi treballaran una quarantena de persones entre les trenta de la Creu Roja, que és l'entitat que gestionarà el complex, agents dels Mossos d'Esquadra que duran a terme les identificacions, i personal de seguretat.\nLa secretària d'Infància, Adolescència i Joventut, Georgina Oliva, va explicar ahir que els joves estaran «un màxim de 24 hores» en aquest centre on hi haurà «molta rotació». Oliva va indicar que és un centre transitori almenys fins el 31 d'octubre i fins que es pugui obrir un centre a la ciutat de Barcelona. Oliva va afegir que esperen l'arribada «com a màxim del mateix nombre de migrants sols que l'any passat, que son uns 600 mensualment».\nEls MENA que arribin a partir d'ara a Catalunya, el 90% dels quals arriben a Barcelona i el 97% dels quals són nois, es traslladaran al nou Centre d'Atenció Immediata de Collserola. Amb aquest equipament es vol evitar la imatge dels joves acabats d'arribar a Catalunya a les comissaries policials, ja que tant bon punt siguin localitzats es traslladaran al nou espai.\nEn aquest equipament hi romandran entre poques hores i un dia, el temps necessari per rebre un primer acolliment, passar una revisió mèdica, descansar, dutxar-se i posar-se roba neta, ser identificats pels agents dels Mossos d'Esquadra i decidir a quin equipament poden ser traslladats.\nPer dur a terme aquesta funció la Creu Roja ha contractat 30 persones entre treballadors socials, educadors socials, conductors, infermers, traductors, integradors i logistes. Hi treballaran una desena de persones més entre els agents dels Mossos d'Esquadra i el personal de seguretat privada.\nQuan els joves entrin a l'edifici es trobaran amb una sala d'espera i espais per a la seva identificació on hi haurà els agents policials. Els MENA, que estaran acompanyats en tot moment, podran passar després a les sales dels educadors, l'espai per les entrevistes personals, la infermeria, les dutxes i les sales per a poder-se posar roba neta, diferenciades per nois i noies. També hi ha un espai per menjar, l'àrea de descans i finalment podran passar a la zona col·lectiva.\nOliva va explicar que es tracta d'una «prova pilot» perquè «és un dispositiu que no té precedents ni a Catalunya ni a l'Estat espanyol» i cal veure «com va anant i es van encaixant les diferents peces». El centre funcionarà almenys tres mesos, fins al 31 d'octubre, quan s'avaluarà el seu funcionament per decidir si es traslladen els serveis a un altre equipament.


Coneix tota la programació per al 9 d'Octubre a Sagunt - Diari Millars, informació local en valencià.\nConeix tota la programació per al 9 d’Octubre a Sagunt\nEntre les activitats culturals es troben actuacions teatrals, de música i els actes institucionals del dia dels valencians i les valencianes, totes adaptades a la normativa actual de la covid-19.\nLa regidora de Cultura i Festes, Asun Moll, ha volgut fer una crida a la solidaritat i a la unió de tota la classe política per a compartir un dia tan important com és el 9 d’Octubre. «Ha de ser un dia de germanor i unió de tots els valencians i valencianes, i més ara, en este temps d’incertesa i crisi que estem patint a causa del coronavirus. Necessitem estar units més que mai, perquè només junts superarem esta pandèmia», declara la regidora, qui a més ha destacat que tots els actes que conformen la programació festiva estan perfectament adaptats a la normativa actual en allò que respecta a normes de seguretat i higiene.\nPost més nousBorriana finalitza la plantació d’una carrasca al jardí del Pla que substitueix al cedre malalt eliminat\nPost més vellsCanvien el cobrament de subvencions i ajudes socials a Vila-real


el ventilador per Tavernes: UN ANY MES SENSE OLIMPÍADES ESCOLARS\nS'acosta el fi de curs i no es parla res de les Olimpíades Escolars que es feien a Tavernes i on participaven tots els col·legis de la població.\nAmb l'excusa de les retallades van deixar de fer-se estes olimpíades, però amb el temps han caigut en l'oblid. La regidoria d'esports, en mans de LLàcer, no ha fet res per recuperar estes activitats que eren tot un èxit.\nEstem davant fets típics del Bipartit, que oblida el que li convé.\nIgual ha passat amb l'escoleta de la platja, el centre jove o el viver d'empreses, que el Bipartit ha espentat a l'oblid.\nPoc o res s'ha fet paralitzant eixes iniciatives que començaren en temps del PP i que res importen al govern de Juan i els seus.\nPublicado por el ventilador de Tavernes en 8:09\nAnónimo 22 de abril de 2014, 13:35\nA les olimpiades escolars sempre guanyaba el alfandech perque eren el doble de persones... Quan es feien molts dels alumnes agafaven lo més fàcil per acabar pronte i anar-se'n a casa pero amb aquestes activitats s'ajudaba a la millora de les relacions entre els joves de Tavernes.\nAnónimo 23 de abril de 2014, 9:51\nLa Olimpiada escolar es una fiesta que se ha cargado el gobierno de Jordi Juan y el lunes que viene también se carga la fiesta de San Vicente.\nGuanyava l'Alfandech perque hi havia molt mes on triar, cosa que es podia igualar facilment. Que hi han, dos i tres unitats per curs? Pues es fa l'Alfandech I, II i III si cal. Si s'organitza be, es poden fer totes les proves simultàniament i fer mes proves que no tenen perque ser totes atlètiques, tambe podrien ser esportives,d'habilitat,equilibris o gimnastiques, amb la qual cosa es manté l'atenció dels xiquets i fer-ho mes divertit. S'hauria d'organitzar amb la participació de TOTS els xiquets i aprofitar els professors d'EF eixe event per motivar i millorar els coneixements de l'alumnat. Pero clar tot aixo es innovació i molta feina, no se si els funcionaris de la regidoria i el professorat estan per la llavor.


MuntBikes Arenys: Informació i detalls "Vallter2000" (Edició 2012)\nInformació i detalls "Vallter2000" (Edició 2012)\nEls participants podeu deixar a MuntBikes (Arenys de Munt), durant aquesta setmana i com a últim dia Dissabte 28, a les 19h., una bossa amb el material que considereu oportú com paravent/impermeable, recanvis de càmeres, una muda, sabates i important...DESODORANT (hem de dinar junts, jejeje!!).\nA les 16h. ens recollirà l'autobús que ens retornarà a Arenys de Munt.\nquimontmany 23 de julio de 2012, 22:51\nClar, com sempre aquí només portes obertes a les pujades.\nS'us veu el llautó companys.\nDe totes formes de Camprodon a Setcases no fa massa pujada no??. Doncs lligueu-me curt que m'escapo.\n:-)) fins diumenge penya. ens ho passarem de conya i menjarem millor.\nVicenç Rebollo 24 de julio de 2012, 9:55\nEn Primer lloc. Benvingut de nou el Blog Quim. Sense els teus comentaris aixo no es el mateix. Ara be et veig molt "Xulo". Per portar un mes llarg sense fer ni brot amb la bici i pasan-ta el dia a la platja. O sigui que et recomano que a partir de Camprodon to agafis amb calma no sigui que acabis com molts de nosaltres van acabar l any pasat. No pujnat a Vall Ter i tirats a Can Tiranda fent cerveses mentres nomes alguns van acabar pujant.\nEmma Bosch 24 de julio de 2012, 10:13\njajjaja, bon comentari Vicenç.\nQuim fes cas a la veu de l'experiència, jo vaig ser una de les tirades fent cerveses al restaurant. Desde Camprodon puja, i tant que puja.... i després la cirereta del pastís pujar a Vallter.\nAixí que tú mateix, pots fer exhibicions o quedar-te a radera amb els mes prudents, jejeje o sigui amb mi.\nAixò sí, com molt bé dius ens ho passarem genial.\nquimontmany 24 de julio de 2012, 11:20\nEmma: Contentíssim de que al final puguis venir. M'havies dit que us era impossible a tu i a your husband Mr Morales. Potser et faré cas i no fotarem un pal a l'aigua fins a Camprodon. A partir d'allà a destrossar-ho tot que és final de temporada. L'estómac ja el destrossarem a Can Tiranda. Tenen Moritz???? :-))))))\nVicenç: He fet els finals d'etapa del Tour a Bkool i tinc un puntet. A veure si em surt diumenge. Ara mateix però marxo cap a Santa Pau. Fins diumenge companys/es del millor club ciclista del món mundial.\nQuimet Fignon Shark\nXavier Cuadrado 24 de julio de 2012, 12:56\nBon dia! amb ganes ja de que sigui diumenge!\nuna pregunta Vicenç, millor portar una manta per tapar les bicis no? que cadascu es porti la seva manta.\np.d:ja hi cabran 30 bicis a la furgo??\nMUNT BIKES 24 de julio de 2012, 20:40\nel pagament de vallter el podeu fer a la botiga o al compte del club al banc santander: 0049 5077 20 2916081411\nl'ultim dia sería avui., no espereu al ultim dia, ja que complica molt les coses a l'hora de les reserves i les pagues i senyals als serveis que contractem.\na veure si aquesta setmana ho tenim tots.\nMUNT BIKES 24 de julio de 2012, 21:50\nxavi; la furgo es la MES GRAN de iveco.\nlo de les mantes.. suposo que el meu pare conseguirá draps però tingueu-ho present.\ni...quim:: Ets el millor! pero ja ets PELL.. ESTAS LLEST!! jejeejejejje\nquimontmany 25 de julio de 2012, 11:25\nArnau, si sóc PELLejo, però aquests dies que estic desaparegut, els he aprofitat per fer el mateix tractament que el meu íntim amic Mike Jagger abans de les gires. Estic com nou. :-))))). Llàstima que a can Tiranda no i parem abans de Vallter ja que aquest seria el toc definitiu.\nDiumenge cremen els Pirineus!!!!!!\nQuimet. I tu Xavi Cuadrado porta la manta per tapar-te de l'aire que faré quan faci le DEMARRRRRAGGGE definitive marche enriere.\nSHARK RESSURECTION?? o és d'aquelles pelicules que la tercera ja aburreix!? espero que aquesta sigui la definitiva i deixis de fer aquestes vacances cada 3 mesos! jejeje espavila!!!!!\nVicenç Rebollo 25 de julio de 2012, 14:17\nXavi. El tema de protetgi les bicis ja m encarrego jo. No cal que porteu mantes\nVicenç Rebollo 25 de julio de 2012, 14:18\nRoger 26 de julio de 2012, 21:48\nJa tenim la furgoneta! I es quasi un camió, crec que hi cap la botiga sencera! Per cert, hem montat un plasma i el BKool perque qui es passi de la ratlla, anira castigat a Galeres i li posarem el BKool el MarieBlanque i a continuacio Bracons....;-)....o sigui q porteu-vos bé!!\nXavier Cuadrado 27 de julio de 2012, 8:44\nQuim!!! ja tinc la manta preparada per el teu DEEMARRRAAGGEEEE!! jejejeje!\nPero crec que tindries que aver sigut una mica mes discret, que tothom ja sap on ATACARAAASS!!!\ni per a que no puguis atacar he parlat amb l'Arnau per a que t'adobem una mica avanç d'arrivar a CAMPRODON.\nOsigui que et tindras que treuret un AS de la maniga, que no se si el BKOOL aquet també t'entrena per aquestes circumstàncies...\nXavier Cuadrado 27 de julio de 2012, 8:47\nQuimet,ja as escoltat a en Roger, es rifa un sorteig per anar dins la forgoneta amb el BKool i crec que tens totes les paperetes!!\nVicenç Rebollo 27 de julio de 2012, 11:16\nQuim com molt be diu en Xavi. L has cagat a l anunciar el teu atac. Ara seras el cicliste mes vigilat del pilot profesional.\nQuim si pujas... pujaràs cantant diviniussss :):):):)\nDivinusss..... de la MUERTEEEEEE!! jejejje\nquimontmany 28 de julio de 2012, 14:34\nsi em vigileu molt la cagueu ja que a lo millor treballo per un altre que és "el tapat". Fora conyes, que demà tots ens ho passem de conya i a veure si podem fer la foto del grup complert tots a dalt. serà molt maco.\nSi ni i soc a la sortida truque-me al timbre ja que visc allà mateix. gràcies.\nquimontmany 30 de julio de 2012, 11:28\nQuina sortida més ben parida!!!!!!\nFelicitats als organitzadors que cada vegada pugen el nivell i que ahir va ratllar el 10.\nUns 30 ciclistes, més en Fran i l'Eloi a l'intendència vam sortir sobre 3/4 de sis en direcció a Vallter-Setcases.\nEntre els 30 ciclistes, alguns d'altres colles que es van adaptar la mar de bé i que sempre son benvinguts.\nEl ritme va ser molt i molt bo fent que anéssim agrupats quasi tota l'excursió excepte a la pujada als dos Ports del dia. A més vam gaudir d'una temperatura molt agradable i el sol tampoc picava massa. Fins i tot en aquestes variables incontrolables la sortida va estar "chachi piruli". Particularment i després del meu entrenement secret a Bkool, m'he trobat força bé fent-me mal el culet al final ja que feia temps que no passava tantes hores sobre el "putu" sillín, però arribant a casa i una mica de pomadeta i tot solucionat. Vallter és una senyora pujada, de les més exigents i ha estat un èxit brutal que quasi tots arribéssim dalt. Un no ha pujat perquè mai havia fet 100 km, però l'altre cas que no ha pujat perquè és un "senyoritu" i això de cansar-se massa li produeix urticària. Nen apreta el cul com tots / totes que també patim un colló per arribar als cims. :-)) i no t'enfadis amb mi eh???.\nI finalment lo millor de la sortida, el dinar a Can Tiranda. Molt i molt bé i tot sobre horari. Se'm fa rar que a vegades puguem fer sortides així, però veig que també en sabem. Anar foten sempre pals i marcant paquet a tort i a dret està bé a vegades, però sempre ratlla molt, almenys a mi. I res més, la temporada 2012 està tocant a la seva fi, però no hem de patir que la PREtemporada 2013 li va al darrera.\nCuideu-vos molt tots i especialment tu Vicenç. Has parit, mal m'estar dir-ho, un dels millors clubs de Catalunya.\nVisca Munt Bikes!!!!!!!!!\nPer cert Arnau, no vaig atacar a Camprodon perquè feia vent de cara i et vaig veure a tu tirant molt concentrat. :-))\nalbert galicia 30 de julio de 2012, 16:17\nQuè més es pot dir que no hagi dit en Quimet..., però sempre es pot afegir alguna coseta...\n1. De l'organització no se'n poden fer més elogis, ja saps per endavant que no fallarà res, horaris, recursos, material, assistència, etc., però sempre m'ha impressionat el bé que es tracten les bicis quan es col·loquen una per una dins la furgo... Chapeau per tot i gràcies, el que heu fet des de Muntbikes i especialment el Franc i l'Eloi ha servit perquè tot fos un èxit!\n2. L'itinerari és una passada, tot i que molts trams ja els coneixem. El Capsacosta comença a castigar i Vallter és un port diferent, dels que fan mal des del principi, jo diria que ja el comences a pujar a Camprodon, i quan arribes a Setcases et foten un "joc d'hòsties" durant 12 Qm. Com diria el P.Delgado és un port amb "campos magnéticos"...\n3. Les cares de patiment i satisfacció de tothom en arribar a dalt és una passada i trobar la furgo amb menjar, beguda i roba d'abric així com paraules d'ànim no té preu. Sempre et sents acompanyat.\n4. El dinar ha estat correcte,però tinc mala consciència i hauré de demanar perdó a la nostra nutricionista per no haver menjat "chenoa" (perdó, quenoa), cuscús, mill, ... ni altres carbohidrats d'alt valor energètic.També m'excuso per haver encarit el preu del dinar amb les cerveses que m'he begut... Dec una convidada...\n5. Per acabar l'afer "Roger" s'ha de solucionar... i he pensat que el millor és que durant unes sortides acompanyi el J. Préstamo a "Can Carreras" amb unes cales que no es puguin desenganxar dels pedals...\nEn fi, conyes a part, ens veiem dimarts ...\nVicenç Rebollo 31 de julio de 2012, 11:04\nGracies Albert i Quim per els vostres comentaris. Son un plus per el blog de Muntbikes. Divertits i sempre amb molt bon to. Tots dos sou uns senyors.\nPer la meva part estic molt content de com va anar la sortida. I agraeixo a totom qui ens va acompanyar. Totom va ser molt correcte.\nEn lo mes personal. Vaig patir molt com a ciclista i si no es per en Manel i l Emma no hauria pujat. Pero tambe us dic que a pesar d arrivar l ultim em vaig sentir molt urgollos de mi mateix. I es que quant no et troves be es quant has de demostar el que vals i treura la casta. Encara que arrivis l ultim.\nAlbert Rigat Vila 31 de julio de 2012, 18:56\nSóc l'Albert Rigat, el ciclista bicolor vermell i blanc que us va acompayar fins a Vallter, amic d'en Roger. Si home, el de la pixadeta als laboratoris Pfeiser de La Canya...\nLa sortida em va encantar, l'organització magnífica. Tenint en compte que mai havia fet més de 120km, em vaig trobar molt a gust i amb ganes de repetir l'exeriència en una altra edició. Suposo que el còrrer "a casa" em va donar el plus d'energia per pujar a Vallter, tot i que em coneixo cada pedra de la pujdada, tots vosaltres l'heu feta diferent aquesta vegada, un atuèntic plaer. Pedalar amb pilot m'ha encantat (primera vegada que ho feia amb tanta gent sense l'estres dels triatlons). Gràcies Roger per la convidada, ja trigues posar-te el neopré.\nUs deixo l'enllaç amb la ruta generada pel GPS, on veureu el desnivell acumulat.\nFins aviat malalts de bici. Una abraçada.\nXavier Cuadrado 31 de julio de 2012, 21:13\nUna sortida genial! com aquesta es de les que deixen bon gust de boca per a la que quan vingui la proxima estas amb ganes i motivat.Jo personalment m'ho vaig passar de collons! el ambientillo guapisim xarraves amb un xarraves amb l'altre tot estupendo.\nAgrair a l'asistencia en sr.Sitja i l'Eloi que van estar perfectes en cada moment que necesitaves aigua o platans alla estaven ells, moltes gràcies a tots dos!\nCom sempre en Viçens un crack preparant i organitzant esdeveniments! gràcies a tu Viçens també! i a en Roger que també su curra molt el tiu i ric moltissim amb ell!!\nDestacar la feina de l'Arnau d'anar tirant casi tota la estona del pilot i anar controlant que tot estiges ok!\nQuimeeet!! quee ho veus com vas pujar be amb mi al CAPSACOSTA !! ja t'ho deia jo que la meva roda era la bona!jajaja\nAgrair la companyia de tots en Martí "t.bonnen",l'altre Martí un tiu molt agradable que d'aqui 4 dies ja cal que ens preparem! sino ja veureu ja!en Joan un altre crack que aprecio molt,l'Albert galicia una makina! a en Xavi roco i en Melcior 2 montainbikeros dels bons! quines rises ehh!! MOYENATOOORR!!\nLa Emma i en Joan dos grans persones,en Genadr la gran promesa i el futur! nose...qui mes em deixo...asi en Marc Cavendish tambè! i bueno a tots moltes gràcies per la companyia i el gran rato que varem passar! si em deixo algu o sento eh esque ara no em surt cap nom mes! nose...\nDonç aixó que l'any que be repeteixo!! jajaja!!\nsalut a tots i totes! ah!! i no entreneu gaire no.....\nque ja entreno jo! jajajajajajaja!!!\nJordi Roig 31 de julio de 2012, 21:42\nFelicitats a tota la gent de muntbikes per fer que els altres només tinguem de preocuparnos de donar pedals...estic d´acord amb els comentaris anteriors...la nota negativa va ser que en Quim arrives avans que jó,je,je,...va ser un plaer compartir ruta i taula amb nous companys...Vicenç ets molt gran com a ciclista i més com a persona,amic meu vares fer una gran demostració de ciclisme en estat pur...


Un nou espai gastronòmic a TV3 sobre el bon producte català: Collita pròpia - Isaac Sabria- www.isaacsabria.com\nRecomanacions, Reflexions\t— 18/06/2014 at 18:50\nEl dimecres 11 de juny es va estrenar el programa de TV3 Collita Pròpia, un gran programa fet per grans professionals, i no podia estar-me de dedicar-hi un espai en aquest blog, si parlem de productes de proximitat.\nPer als que no l’hàgiu vist encara, cada setmana parlen sobre un o diversos productes, des de l’origen fins arribar a taula, passant pels productors i artesans que mimen i cuiden aquest producte, i el més important, posant en valor els productes de la terra.\nEl primer capítol el van dedicar a un dels productes més antics que existeixen i una de les meves passions, com ja sabreu, el formatge. I com no podia ser d’una altra manera, van visitar alguns dels bons formatgers que tenim a casa nostra. I és que, malgrat no ser un país amb una tradició formatgera destacada, en els darrers 10 anys hi hagut un augment important de petites formatgeries de qualitat que ens permeten descobrir i tastar infinitat de productes, per a tots els paladars.\nCrec que la finalitat d’aquest programa molt necessària per poder evolucionar com a país sense perdre de vista els nostres valors. Els catalans hauríem de conèixer i poder accedir als productes de qualitat de la nostra terra! D’aquesta manera tots hi sortiríem guanyant, perquè ajudaríem a dinamitza l’economia de casa nostra i contribuiríem a la millora de les condicions d’aquella gent que fa un producte de moltíssima qualitat i a un preu just, però, que ara mateix té dificultats per mantenir el seu negoci, donada la situació econòmica global.\nTot i que fa un temps vaig parlar de la saturació que teniem a la TV amb molts formats gastronòmics similars, aquest trobo que és important pel seu fet diferencial! Espero i desitjo que aquest programa tingui una llarga trajectòria, ja que de productes de qualitat en aquest país en tenim un ampli ventall per donar a conèixer, i la nostra gastronomia en sortirà reforçada. Vull felicitar a tot l’equip i confio que la seva premisa arribi al cor dels catalans i ajudi a millorar els hàbits de compra i consum dels productes de la nostra terra.\nTags artesansCatalunyacollita pròpiacuinaCuina CatalanaFormatgesFormatges ArtesansFormatges artesans de CatalunyaGastronomiaproducte catalàproductesprograma tv3Proximitattv3\n@CollitaPropia al blog de @isaacsabria, el nostre xef, trobareu un article dedicat al vostre programa. Felicitats! http://t.co/CYQpdjCFif


Acte de comiat de la plataforma Colòmbia en Pau - Casa Amèrica Catalunya\nActe de comiat de la plataforma Colòmbia en Pau\nActe de comiat de la plataforma Colòmbia en Pau, que durant anys i des de Barcelona ha ofert suport a la sortida política i dialogada del conflicte armat a Colòmbia.\nHi intervenen Tica Font, directora del Institut Caalà Internacional per a la Pau (ICIP); David Bondia, president del Institut de Drets Humans de Catalunya (IDHC); María José Pizarro representant del Centre Nacional de Memòria Històrica a Colòmbia; Tono Albareda, representant de la Taula Catalana per la Pau i els Drets Humans a Colòmbia; Duván López, artista, creador de la cadira de la pau, i Antoni Traveria, director general de Casa Amèrica Catalunya.\nColòmbia en Pau va néixer públicament el 17 de març del 2013 a Barcelona com una iniciativa de trobada i de treball de colombians i colombianes, catalans i catalanes, i persones d'altres nacionalitats residents a Catalunya, així com de diverses organitzacions i entitats interessades a donar suport a la sortida política i dialogada del conflicte i a la construcció de la pau a Colòmbia.\nAvui la insurgència de les FARC- EP i el Govern de Colòmbia han arribat a un Acord. Avui les FARC entren al debat polític amb les idees, les iniciatives i la participació democràtica. Així mateix, s'han iniciat els diàlegs amb la insurrecció de l'ELN. En aquest escenari, els objectius fundacionals de Colòmbia en Pau estan encarrilats. Per aquest motiu, es convida a tots els que van col·laborar en fer realitat aquest somni i a les persones sensibilitzades amb la pau a aquest acte d'agraïment i tancament de la Plataforma.\nAra, els nous reptes criden a enfortir la ruta de la construcció de la pau a Colòmbia, que nomès serà possible amb la participació decidida de tots i totes.\n25/10/2017, 19:30 H


Proyecto Dolca by An Hurtado 252 views\nOffdays tuto-mode rh-FR by Azinao 799 views\n1. Com es fa un llapis-imant tan rebonic com aquest:\n2. Primer amb les tisores es van retallant totes les peces:\n3. Important: seure bé i anar a poc a poquet.\n4. Amb molta cura...\n5. Després anar fent encaixar les peces amb ordre, com un trenca-closques.\n6. I adherint les peces amb cola.\n7. Tots ens esforcem molt!\n8. Cada peça al seu lloc.\n9. Procurant no embrutar-nos els dits.\n10. Sí que encaixa ! No és tan difícil com sembla.\n11. Quan ho aconsegueixes et sents molt feliç!\n12. Ens ho passem molt bé fent manualitats!\n13. Ja estic acabant!\n14. Mireu que bonics!!! En anglès!!!


Responsabilitat Civil | Aserbrokers\nEl guardaespatlles del teu negoci\nA ASERBROKERS analitzem minuciosament les possibles conseqüències a tercers de cada activitat de negoci i establim les garanties necessàries perquè, en cas de sinistre, sempre quedi emparat per la cobertura de la pòlissa.\nResponsabilitat civil per a empreses: Estudiem les cobertures que la seva àrea d’activitat necessita en tots els seus àmbits i t’oferim les opcions més competitives, per a les cobertures d’explotació, Patronal i Producte, entre d’altres, i les específiques com, Unió i Mescla, Retirada de Producte o Contaminació.\nResponsabilitat civil per a consellers i directius.\nResponsabilitat civil per a constructors i promotors: Amb cobertures específiques per a qualsevol tipus d’obra.\nGarantia decenal: A fi de complir amb la Llei d’Ordenació de l’Edificació ha de contractar-se de forma prèvia a la finalització de l’obra.\nDefensa jurídica d’empreses: A través d’un assessor jurídic ens ocupem de defensar els interessos de la teva empresa i agilitem nous acords i gestions legals.\nResponsabilitat civil per a ajuntaments i institucions públiques.\nResponsabilitat Civil Professional: cobertura per les reclamacions produïdes per errors i omissions comesos durant el desenvolupament de l’activitat professional.


Santa Bàrbara i Sant Vicent (2) - Arxiprestal de Santa Maria MORELLA (COMUNITAT VALENCIANA)\nSanta Bàrbara i Sant Vicent (2) - Arxiprestal de Santa Maria - MORELLA (COMUNITAT VALENCIANA)\nLa campana té en primer lloc la següent inscripció al terç, segurament copiada d'una campana més antiga: "SANTA BARBARA Y SAN VICENTE 1.910". Aquesta indica les advocacions a les quals està dedicada i la data de fosa de l'antiga campana. Seguidament disposa de la següent inscripció commemorativa al mig: "LA PESA DE ARTILLERIA / ALS AGERMANATS GUANYADA / AL HONOR DE DEU DEDICA / MORELLA ESTA CAMPANA". Aquesta inscripció està copiada d'una campana més antiga, segurament alguna de les descrites per Teodoro Llorente a Valencia, Tomo I, p.308:\n"armó después compañias de guerra para combatir á los agermanados; y al mando del bayle don Berenguer de Ciurana, capitán valerosísimo, hicieron heroicidades en aquella campaña. Como trofeo de victoria, concediéronse á Morella tres cañones, que sus tropas tomaron á las huestes populares en la batalla de Almenara. Estos cañones tenían los escudos de los gremios de Pelayres, carpinteros y panaderos, á quienes pertenecían. En 1701 fundióse uno de ellos para hacer una campana (que ahora se llama la de los cuartos), y en ella se grabó esta inscripción:\nGran honra pera Morella\nposar en esta campana\nla pesa de artilleria\nals agermanats guanyada.\nEn 1750 se fundieron los otros dos cañones, y se hizo otra campana (la Cantonera), que tiene una inscripción muy parecida."\nAl mig trobem la marca de fàbrica de la foneria Manclús, element habitual a les campanes industrials: "FUNDICION / DE / SALVADOR MANCLUS / C. INDUSTRIA, 27 / VALENCIA".\n"SANTA BARBARA Y SAN VICENTE 1.910"\n(06) "GRAN HONOR PERA MORELLA POSAR EN ESTA CAMPANA / LA PESA DE ARTILLERIA ALS AGERMANATS GUAÑADA / REFUNDIDA EN JUNIO DE 1986" / (marca de fàbrica) "FUNDICION / DE / SALVADOR MANCLUS / C. INDUSTRIA, 27 / VALENCIA"\nEstava ubicada a l'antic campanar i posteriorment es va traslladar a l'espadanya. Estava instal·lada amb truja de ferro de la foneria Manclús i mecanitzada.\nEs troba en bon estat de conservació, instal·lada a l'espadanya. Disposa de truja de fusta amb perfil típic d'Ermec i està mecanitzada amb motor d'impuls i electromall monofàsic. El batall està fixat amb cuir.\n(03) motor impulsos Clock-O-Matic Movotron - roda amb corretja pegada per que la cadena agarre millor, (09) electromartell\nLa campana va ser refosa l'any 1986 als tallers de la foneria de Salvador Manclús del Grau de València pel trencament d'una campana més antiga, datada de l'any 1910. Sembla que part de les inscripcions d'aquesta es copiaren a la nova. La mateixa foneria la va dotar amb truja de ferro i mecanitzar. Amb la construcció de l'espadanya la campana va deixar d'estar situada a una de les finestres de la Sala i es va reubicar a l'espadanya. L'any 1997, Ermec la va dotar amb truja de fusta i mecanitzar amb motor d'impuls i electromall monofàsic.\nEl batall es deu renovar per altre lligat amb el sistema tradicional que amb manteniment ofereix més garanties de seguretat.\nLLOP i BAYO, Francesc [Primera presa de dades] (24-04-1997)\nALEPUZ CHELET, Joan [Documentació fotogràfica i fitxa] (27-05-2018)


Un pub de Lleida veta l'entrada a un grup de 14 joves amb síndrome de Down - Diari de Girona\nUn pub de Lleida veta l'entrada a un grup de 14 joves amb síndrome de Down\nacn/ddg 10.04.2017 | 11:01\nUn pub de Lleida situat a la zona zlta de la ciutat va vetar l'entrada divendres a la matinada a un grup de 14 joves amb síndrome de Down. Els joves anaven acompanyats de tres monitors i és la segona vegada que se'ls denega l'accés al mateix local. Sembla ser que la setmana passada ja no els van deixar entrar assegurant-los que s'hi feia una festa privada, tot i que després de marxar un monitor que els acompanyava va provar d'entrar sol i ho va fer sense problemes.\nDes de l'Associació Down Lleida es va fer un escrit que es portarà a l'Agència Catalana de Consum i també tenen intenció de denunciar els fets a la fiscalia, ja que consideren que s'han vist vulnerats els drets de les persones amb discapacitat intel·lectual. Els Mossos d'Esquadra, que van anar al lloc al moment dels fets i van obrir una acta, no han decidit encara si faran una denúncia. Des del local en qüestió es van demanar disculpes pels fets ocorreguts i van assegurar que feia anys que deixaven entrar joves amb síndrome de Down, però que des de gener hi anaven cada setmana i «els clients habituals se n'anaven perquè no se sentien còmodes». En aquest sentit, van al·legar que els ha baixat la facturació.


Nova jornada de portes obertes de graus i sessions informatives de màsters a la UPC\nNova jornada de portes obertes de graus i sessions informatives de màsters a la UPC.\nL’EPSEM, el centre docent de la UPC a Manresa, ofereix els estudis de grau en Enginyeria de Recursos Minerals i el seu Reciclatge; Enginyeria Electrònica Industrial i Automàtica; Enginyeria Mecànica; Enginyeria Química; Enginyeria de Sistemes TIC i Enginyeria d'Automoció, així com els màsters universitaris en Enginyeria dels Recursos Naturals i en Enginyeria de Mines. També ofereix el postgrau en Organització i Enginyeria de la Producció i Direcció de Plantes Industrials i el programa de doctorat en Recursos Naturals i Medi Ambient.


GOIGS DEL GLORIÓS SANT ROC ADVOCAT CONTRA LA PESTE QUE ES VENERA EN LA PARROQUIA DE SERINYA. Articulos, publicaciones y proyectos en curso de Joan Anton Abellan\nGOIGS DEL GLORIÓS SANT ROC ADVOCAT CONTRA LA PESTE QUE ES VENERA EN LA PARROQUIA DE SERINYA\nnúm.1039, maig 2020, pp.8-9.\nEl Senyor per sa clemencia\na Vós Sant Roc ens ha dat\naparteu la pestiléncia\nd'aquest poble benaurat\nEssent ja vella vostra mare /// i sense cap fill tenir, /// volgué Déu sos precs oir /// com també els de vostre pare /// i per divinal volència /// fóreu concebut i nat [...] ///Fill de Joan i Liberia /// nasquéreu a Montpeller [...]\nSegons la tradició, va néixer a Montpeller ? aleshores part del Regne de Mallorca? als voltants de l'any 1295, tot i que hi ha versions que apuntat cap al 1350. I segons sembla era fill del governador del rei de Mallorca a Montpeller, anomenat Joan, i de Liberia.\nAls vostres pares perdéreu /// siguent de vint anys edat /// als pobres haveu donat /// dels seus béns tot quan poguéreu [...]\nA l'edat de 20 anys va quedar orfe i aleshores va decidir vendre totes les seves possessions, repartir els diners entre els pobres i fer un pelegrinatge a Roma amb la intenció de visitar els santuaris.\nA Itàlia encaminat-vos /// amb hàbit de peregrí /// alguns anys passeu allí /// amb el malalts ocupant-vos [...]\nTot just arribar a terres italianes es va desfermar una epidèmia de pesta que va provocar una gran mortaldat en roda Europa. Davant d'aquest fet, Roc es va dedicar a recórrer el país atenent a tots el malalts de la pesta. Hi ha qui comenta que possiblement tenia nocions de medicina, tota vegada que per aquells anys la seva ciutat natal era un centre d'estudis de medicina molt anomenat.\nLa peste de vos fugia // desseguit que heu arribat /// Aqüapendente ha curat /// Cesana i la Roma pia /// fins la ciutat de Plaséncia /// vostre socós ha lograt [...]\nVa cuidar malalts en Acquapendente, Cesena, Roma, Rimini i Novara i segon la tradició popular curava molts malalts amb només fer sobre ells el senyal de la creu, mentre que als que morien, ell mateix els sepultava, ja que ningú més s'atrevia a acostar-se als cadàvers per la por al contagi.\nEstant en aquella terra /// gran dolor haveu sentit /// sentint-vos també ferit ///de mal en la cama esquerra [...]\nDesprès va seguir cap a Piacenza, on sembla ser que va contraure la malaltia. El seu cos va quedar ple de taques negres i úlceres i com que no volia ser una càrrega per a ningú, arrossegant-se va poder arribar fins a les afores de la ciutat, refugiant-se dins d'un bosc, amb la intenció de morir allà mateix, però allà on va decidir caure mort va brotar al poc una font d'aigua de manera que va poder apaivagar la set. Així mateix, un gos se li apropà i li portà un pa, un fet que es va repetir cada dia, fins que al final al gos es va seguir un home, que estranyat de que cada dia el seu gos li robés un pa va voler saber que en feia amb ell. Llavors l'amo del gos es va encarregar de cuidar Roc i guarir-li les seves nafres. Quan es va recuperar, va tornar a la ciutat, on a partir de llavor va seguir curant no només a persones, sinó també a animals.\nPer inspiració divina /// A Montpeller Vos torneu /// on guerra encesa trobeu /// que dels pobles es ruina /// allí rebeu la senténcia /// d'espia, traïdor amagat [...] Vostre oncle governador /// qui no us coneix, us envia /// perqué sofriu ni i dia /// a una trista presó; /// allí sense cap deséncia /// morireu abandonat.\nSobre el lloc de la seva mort hi dues versions. Una d'elles diu que després d'un llarg període a la presó, ja que en una guerra que hi va haver a Montpeller el van confondre amb un espia, sense que ell revelés qui era en realitat, i el van tancar en una presó, on va restar-hi cinc anys fins que va morir. Una altre versió diu que fou empresonat al nord d'Itàlia, al poble d'Angera, a tocar del llac Maggiore, i acusat d'espionatge fou tancat en una presó on moriria entre 1376 i 1379.\nEl dolor i l'amargura /// que vostre oncle tingué /// quan ja mort us conegué /// se mostrá en la sepultura.\nSeguint amb la llegenda, es diu quan el seu oncle, que aleshores n'era el governador de la ciutat de Montpeller, al veure que a qui havia empresonat i deixat morir era el seu propi nebot, va fer aixecar un temple en honor seu.\nA partir del segle XV, la seva devoció es va estendre cap al món germànic i als Països Baixos. En 1477, en ocasió d'una epidèmia de pesta, es va fundar a Venècia una confraria que sota el seu patronatge es va dedicar a allotjar els malalts de pesta, la qual va ser coneguda com a Confraternità o Scuole di San Rocco. Aquesta va fomentar la devoció al sant construint capelles i centres d'acollida per tot Itàlia. Avui, és el sant que té més capelles i esglésies dedicades arreu del món.\nApareix representat vestit de pelegrí amb bordó, barret i capa, amb una nafra en una cama, sent la més habitual l'esquerra, i acompanyat d'un gos, que sol portar un pa a la boca.\nSant protector davant la pesta i tota classe d'epidèmies, la seva intervenció era sol·licitada pels habitants de molts pobles i, davant la desaparició de les mateixes reconeixien la intervenció del sant, de manera que se li nomenava sant patró de la localitat. És a més protector de pelegrins, infermers, cirurgians o cànids, entre d'altres.\nAl Pla de l'Estany aquest sant és venerat a Banyoles (on hi havia una capella dedicada al sant a l'antic hospital), a Cornellà del Terri i a Serinyà.\nPer últim, esmentar que segons l'historiador belga Pierre Boille, el personatge de Sant Roc és es realitat la suma de diferents personatges, un fet que corrobora el jesuïta bolonyès Robert Godding. El sant real seria en realitat Sant Racus o Rachus d'Autun, mort cap el 660, invocat com a protector de les tempestes, del que hauria derivat el nom de Sant Roc (Roccus) com a protector de la pesta, per un procès que passaria de "Raccus protector de les tempestes" a "Roc protector de la pesta".


Així és la nova equipació | FCBarcelona.cat\nAixí és la nova equipació\nAixí és l’equipació de la temporada 2010/11\nAquest divendres s’ha conegut la nova equipació del FC Barcelona per a la temporada 2010/11, que recupera el pantaló vermell. Estarà la venda a partir del 5 de juny, però ja es pot reservar ‘online’.\nCoincidint amb la presentació de David Villa com a nou jugador del FC Barcelona , aquest divendres s’ha desvelat un dels secrets més esperats de cada estiu: el disseny de l’equipació per a la propera temporada.\nColl groc i pantaló vermell\nEl nou equip és un homenatge al futbol més ofensiu i torna a l’essència de les arrels que llueixen els valors del barcelonisme. La samarreta mostra de nou les tradicionals franges de color blau marí i grana, amb detalls en groc, al coll i a les mànigues, i la senyera, la bandera catalana, a la part posterior del coll.\nA la part interior de l’escut s’hi pot llegir la frase “Tots units fem força”, frase de l'himne del club, que apel·la a la unitat i l’orgull de portar l’escut sobre el cor. A la màniga esquerra hi ha gravada la frase “Més que un club”, com a senya d’identitat blaugrana.\nEl primer equip torna a vestir els pantalons curts de color vermell, tal com els lluïa l’equip a la final de París, en què va conquistar la seva segona Champions (2006). Tota una declaració d’intencions d’un equip que sempre aspira a guanyar-ho tot un cop més.\nSegona equipació, en verd\nEl nou segon equip conserva els detalls que distingeixen el primer amb detalls blaugrana al pit. Però la novetat és un color poc habitual: es tracta d’una samarreta amb un color verd que serà sinònim de victòria fora del Camp Nou. A la temporada 93/94 la segona equipació ja era d'aquest color.\nEs mantenen els detalls del primer equip com la senyera, “Més que un club” a la màniga i “Tots units fem força” a la part interior de l’escut.\nDetalls en gris per als porters\nAl nou equip del Zamora hi predomina el color clàssic dels porters, el negre. Aquest cop, lluint detalls grisos a les mànigues i compartint els mateixos detalls d’identitat que els equips dels seus companys.\nLes samarretes estan confeccionades amb el teixit Dri-Fit de Nike, dissenyat per absorbir la suor del cos, i això permet que el jugador se senti sec, fresc i lleuger durant més temps. La seva arquitectura tridimensional aconsegueix, a més, més circulació de l’aire sobre la pell, fet que evita l’adherència de la samarreta.\nIgual que la resta de samarretes de futbol que Nike presenta durant l’any 2010, el nou equip del Futbol Club Barcelona està fabricat a partir de material reciclat d’ampolles de plàstic.\nS’ha aconseguit crear una tecnologia de rendiment avançat i reduir els efectes de l’impacte mediambiental. Un compromís amb l’esport. Un compromís amb el món. Estan confeccionades al 100% amb polièster reciclat, i s’han fet servir vuit ampolles de plàstic per a cadascuna d’aquestes. Una peça concebuda per causar impacte en els terrenys de joc i no en el medi ambient.\nA la venda el 5 de juny\nL'arribada de Villa ha permès conèixer la nova equipació del Barça, però que encara no es comercialitza. Les noves samarretes sortiran a la venda el dissabte 5 de juny, però ara ja es poden reservar al web de l' FC Botiga .


La campanya viral de TRAM que barreja el trap i Emmanuel Kant\nCaptura del vídeo de la campanya pel civisme de TRAM amb Kant. / Youtube\nUn spot publicitari demana civisme dins el transport públic amb una proposta a ritme de versos i humor\nper Redacció 14 de març de 2019 11:14\nPotser els sona el vídeo d'una de Las Meninas demanant si era "guapa" o un Cristòfol Colom sometent el poble indígena americà, totes dues situacions a ritme de trap. Són dos videoclips que va penjar al seu canal el creador Christian Flores i es van fer virals després d'utilitzar els ritmes electrònics com a via per fer humor. Ara, en canvi, no és al seu compte de Youtube sinó al de l'empresa TRAM on ha arribat el trap a base de comèdia per reclamar civisme al transport públic.\nAl vídeo es parodia l'imperatiu categòric d'Emmanuel Kant i la màxima de "fes allò que t'agradaria que fessin els altres" per demanar un comportament exemplar quan s'utilitzi el tramvia. A l'spot es demana que no es posin els peus als seients, que es deixi sortir abans d'entrar o que es parli fluix quan es rep una trucada.\nL'autor de la proposta ha publicat el vídeo també al seu canal de Twitter i ha reivindicat que "per fora de lloc que sembli, l'associació 'creadors d'Internet' + 'institucions públiques' hauria de trobar-se més sovint". L'alcaldessa Ada Colau s'ha sumat a les felicitacions que s'han acumulat a les xarxes i hi ha afegit "és boníssim".


L’ús de gots compostables, principal acció del pla de sostenibilitat del torneig – Barcelona Open Banc Sabadell | 68º Trofeo Conde de Godó\nL’ús de gots compostables, principal acció del pla de sostenibilitat del torneig\nDins del full de ruta de l’organització del Barcelona Open Banc Sabadell per aconseguir el certificat ISO 20121, un estàndard internacional voluntari per a la gestió d’esdeveniments sostenibles, es porten a terme una sèrie d’accions amb la finalitat de minimitzar les pèrdues de recursos ambientals, beneficiar a l’entorn i potenciar els impactes positius. Són les següents:\nÚs per primera vegada d’un got compostable fet de blat de moro amb l’objectiu de reduir la producció del residu plàstic. Es rebutjaran en els contenidors d’orgànic que, com a novetat, trobareu repartits per tota la instal·lació. Amb el total dels gots recollits durant els 9 dies de torneig es farà un compost per a la possible germinació de plantes.\nUna altra de les accions més destacables d’aquesta edició és la prohibició de fumar. El nostre objectiu és ser un esdeveniment lliure de fums amb la finalitat d’incentivar els hàbits saludables.\nS’habilitarà un pàrquing de bicicletes vigilat pel personal de seguretat dins de les instal·lacions del Barcelona Open BancSabadell per potenciar l’ús d’aquest transport tant per part dels visitants com dels treballadors. Utilitzant vehicles no motoritzats aconseguim reduir les emissions tant de CO2 com de soroll, alhora que promocionem els hàbits saludables. A més, tot aquell que vingui al torneig amb bicicleta rebrà una ampolla d’aigua i una peça de fruita.\nEl diumenge 22 d’abril es podrà donar sang en les instal·lacions del torneig. L’acció s’obsequiarà amb una entrada per a aquest mateix dia i una altra a triar entre dilluns o dimarts, a més d’un sorteig per al dia de la final.\nEn el servei de restauració del Reial Club Tennis Barcelona se serveixen ampolles que es poden tornar a utilitzar després d’una correcta neteja. Els proveïdors de les diferents begudes s’encarreguen de portar-les el mateix dia que fan el lliurament per reduir el consum del transport.\nUna altra acció sostenible que es duu a terme dins d’aquest projecte és la del reg per degoteig. Totes les zones de plantes del Barcelona Open Banc Sabadell segueixen aquesta acció amb la finalitat de reduir el consum d’aigua.\nRespecte als electrodomèstics, s’utilitzaran aparells amb la màxima eficiència energètica de categoria igual o superior a A i es prohibirà la utilització dels quals continguin gas refrigerant R-22.\nL’horari de neteja s’ha modificat per poder aprofitar la llum natural i reduir així el consum elèctric en la il·luminació de les instal·lacions a més de la contaminació acústica i lumínica.\nAmb la finalitat de conscienciar al visitant de la importància de la triple R, reduir, reutilitzar i reciclar, s’habilitarà un mural que s’anirà completant amb pilotes usades que dibuixaran la forma de les tres R.\nEls taps de les ampolles i refrescs se separaran de la resta de residus i seran destinats a una causa benèfica. El consumidor ja rebrà la seva beguda sense el tap per motius de seguretat i per evitar un residu extra que el servei de neteja hauria de recollir posteriorment.\nEls proveïdors i patrocinadors del Barcelona Open Banc Sabadell es comprometen amb la sostenibilitat referent al transport utilitzant vehicles de baixes emissions o elèctrics. El transport oficial del torneig, Peugeot, utilitzarà vehicles de baixes emissions.\nPer assegurar l’execució de totes aquestes pràctiques sostenibles hi haurà un grup de persones dedicades a la revisió de les accions a més de portar a terme una sèrie d’activitats perquè l’espectador s’involucri en el projecte d’esdeveniment sostenible. Alguns dels integrants d’aquest grup són persones en risc d’exclusió social de l’Espai d’inclusió de les Corts.


Una nit al paradís més exclusiu d'aigua termal mil·lenària - Fent País\nUna nit al paradís més exclusiu d’aigua termal mil·lenària\nAccés a l'Espai Cel (2 hores)\nVeniu a tocar el cel a l’Hotel Balneari Termes Victòria. Les propietats d’unes aigües termals úniques us faran viure mil sensacions.\nEl Balneari Termes Victòria és un punt natural amb una gran tradició termal. L’hotel està situat al nucli antic de la vila termal i romana de Caldes de Montbui. Una ubicació privilegiada amb vistes a la muntanya, que combina tranquil·litat, pau i benestar.\nEls orígens de l’hotel es remunten al segle XVII i avui dia encara conserva elements originals d’èpoques passades. D’entre les moltes exclusivitats d’aquest hotel cal destacar el centre d’aigües termals de més de 300 anys d’història. Les aigües mineromedicinals i les seves propietats tenen múltiples beneficis terapèutics per a la salut, entre d’altres per a teràpies d’estrès, recuperació de fractures, reuma, artrosis i artritis. L’exclusiu espai CEL està compost per set piscines construïdes en els antics dipòsits del segle XVIII, que antigament es feien servir per refredar l’aigua termal, cadascuna amb diferents sensacions termals. Descobriu l’essència d’aquest paradís terrenal!\nC. Barcelona 12 · Caldes de Montbui · 08140 · Vallès Oriental\nEscapada termal premium a l'Hotel Balneari Termes Victòria\nSessió spa amb àpat inclòs a l'Hotel Grèvol\nTu tries, massatge a la carta a Barcelona


Tecnificació per Setmana Santa | Club Bàsquet Argentona\nTenim una proposta per a fer-vos.\nEstem treballant en la possibilitat d’oferir unes classes de tecnificació per Setmana Santa que aniria des dels dies 29, 30, 31 de març , i 1 d’abril.\nEls horaris serien de 9:00 a 13:00 cada dia, i el preu 10€/dia, o bé els 4 dies , 35€\nEns agradaria que contestessis a les següents preguntes\nVist que en 4 dies hem obtingut bons resultats de les enquestes fetes, hem decidit tirar endavant la Tecnificació per Setmana Santa.\nDonat que les enquestes eren orientatives, en les que no es demanaven noms ni registres, aviat procedirem a obrir inscripcions, que seran exclussivament on-line.\nEstigueu atents dons aviat obrirem programa i formulari d’inscripció.


Sinn Féin Ard Fheis – pere cardús\nIn reflexions 4 de març de 2007 Pere Cardús\nAquest cap de setmana s’està celebrant l’Ard Fheis del Sinn Féin. És el congrés del partit celebrat cada any per revisar les estratègies del partit i validar la feina feta per la direcció, l’Ard Chomhairle (executiva nacional que es reuneix un cop al mes) o el Coiste Seasta (comitè permanent que es reuneix un cop a la setmana). M’agradava llegir els discursos dels líders del partit, Gerry Adams i Martin McGuinness, quan en penjaven el text a la web la setmana posterior a l’Ard Fheis. Els temps canvien i el Sinn Féin sap entendre per on van els canvis. Newsletters, podcasts, YouTube channels, MySpace, Bebo, Flickr, Media Center, etc. La màquina de propaganda del Sinn Féin sempre ha estat el seu fort. És tan senzill com entendre que pots fer molta feina i molt bona, però si no la comuniques, no serveix de quasi res. Ara puc veure i escoltar els vídeos de les intervencions dels màxims dirigents i gaudir de l’accent i entonació de l’anglès que parlen a Irlanda. Sempre he pensat que és una llàstima que el moviment republicà irlandès hagi de fer les seves intervencions en anglès i no usi sempre el gaèlic. També és cert que d’aquesta manera ho puc entendre. Però preferiria que parlessin en gaèlic i posessin subtítols en anglès.\nEls òrgans de l’estructura política del Sinn Féin són aquests: Cumann (Branca local); Comhairle Ceantair (Executiva de districte, que són com les comarques catalanes); Cúige (Executiva Regional, que són les cinc divisions electorals per les eleccions europees: Dublin, Leinster, Munster, Connacht i Ulster -the Six Counties-); Coiste Seasta (Comitè permanent); Ard Chomhairle (Executiva National); Ard Fheis (Conferència Nacional).\nSi voleu veure algunes intervencions, cliqueu damunt les fotografies dels dirigents.\nGerry Adams (primer hi intervé una persona convidada)\niPhone als Oscar


És important tenir somnis i tenir la voluntat de lluitar per assolir-los – Creat360º\nEn Santi Rius director de Creat360 afirma que “l’important quan ets jove és tenir somnis i saber que cal lluitar per assolir-nos, sento conscient que no tots es podran aconseguir , però que cal gaudir també de l’experiència dels fracassos per saber valorar degudament els èxits”.\nDins de l’àmbit de la Mostra del Coneixement organitzada pel servei d’Universitat i Societat del Coneixement de l’Ajuntament de Terrassa, en Santi Rius, de Creat360, ha donat una conferència sobre com “els Blocs personals poden ajudar als joves” i ha estat adreçada als alumnes de PFI del Institut Santa Eulàlia a la sala d’actes de l’ETSEIAAT.\nSegons en Santi “el més important, fem el que fem, és que procurem emocionar, ja que només recordem aquelles coses que ens han emocionat” i que per això “cal ser creatius i procurar oferir quelcom diferent amb l’objectiu de donar la sensació de que els nostres seguidors descobreix quelcom de nou que desconeixien i que els pot agradar”.\nLa conferencia s’ha realitzat el dijous 30 de gener.\nCategories conferencies, cultura digital, cursos, destacats, marca personal, noticies, xarxes socials Etiquetes 2020, blocs, blolcs personals, ETSEIAAT, Institut Santa Eulàlia, Mostra del Coneixement, santi rius Navegació per les entrades


Contes estrellats - Astronomia en família | Agenda Priorat\nContes estrellats - Astronomia en família\nAstronomia en família. Un viatge per l'Univers a l'interior d'un planetari inflable.\nDissabte 26 de març al matí, a l’interior d’un planetari inflable, els contes sobre les estrelles seran els protagonistes. Ens endinsem en el més profund de l’Univers amb aquesta activitat familiar d’introducció a l’astronomia. S’explicaran els moviments de la terra, la lluna, els diferents planetes del sistema solar, les diferències entre planetes i estrelles. Coneixerem la influència dels astres sobre la vinya i observarem les constel·lacions presents al cel de primavera.\nPer acabar, descobrirem l’univers de colors, aromes i sabors dels vins del celler amb un tast comentat acompanyat de productes locals "De Montsant a taula". I pels menuts, activitats de dibuix i esmorzar.\nL’activitat serà conduïda per l’Alexandre Bonanit, de l’Associació Bocafoscant. Des de l’any 2012, realitzen activitats relacionades amb la divulgació astronòmica i l’educació ambiental. També fomentem la creació de petites produccions artístiques en les quals l’astronomia, la natura i la cultura popular hi siguin presents.\nPreu: 15 € adults / 3 € nens (a partir de 6 anys)\nMés informació i reserves a 977 098 100 - 663 456 696 - info@ametller.com\ndissabte, 26 març, 2016 - 11:00 a 13:00


Raymond Thornton Chandler | enciclopèdia.cat\nChicago, 23 de juliol de 1888 — La Jolla, Califòrnia, 26 de març de 1959\nEstablert a Londres amb la seva mare després que s’hagués divorciat, en la seva joventut intentà establir-se com a escriptor, i col·laborà en publicacions literàries i treballà de periodista. El 1912 tornà als Estats Units. Participà en la Primera Guerra Mundial, i posteriorment treballà de comptable en una empresa petroliera, de la qual fou acomiadat el 1933 pels seus problemes amb l’alcohol. Tornà aleshores a la literatura amb narracions policíaques que publicà a les revistes Black Mask i Dime Detective.\nEl 1939 aparegué la seva primera novel·la, The Big Sleep, amb la qual aconseguí un èxit notable. Fou un dels conreadors més destacats de la novel·la negra. En els seus relats, caracteritzats per una gran concisió en l’expressió i pel domini del diàleg, descriu la corrupció de la societat, a la qual oposa un heroi íntegre i solitari, el detectiu Philip Marlowe, protagonista de les seves novel·les, que inclouen també Farewell, My Lovely (1940), The High Window (1942), The Lady in the Lake (1943), The Little Sister (1949), The Long Goodbye (1954) i Playback (1958).\nAlgunes de les seves obres han estat portades al cinema. La versió de The Big Sleep (1946), protagonitzada per Lauren Bacall i Humphrey Bogart i dirigida per Howard Hawks, especialment, esdevingué un clàssic del gènere. Treballà també com a guionista amb Billy Wilder (Double Indemnity, 1944) i George Marshall (The Blue Dahlia, 1946). L’any 2014 fou trobat el llibret de l’òpera The Princess and the Pedlar, publicada el 1917, del qual fou l’autor.


Ensenyament negociarà amb els ajuntaments la seva aportació a les escoles bressol - Teleponent\nInici Educació Ensenyament negociarà amb els ajuntaments la seva aportació a les escoles bressol\nEnsenyament negociarà amb els ajuntaments la seva aportació a les escoles bressol\nEl Departament d’Ensenyament obrirà una taula de negociació amb l’Associació Catalana de Municipis (ACM) i la Federació Catalana de Municipis (FCM) per mirar d’establir quin és el ”cost real” de la plaça de 0 a 3 anys a les escoles bressol públiques.\nEn una visita a Agramunt (Urgell), el conseller Josep Bargalló, ha explicat que els estudis que ara tenen són antics i cal determinar quina ha de ser la part proporcional que ha d’aportar el Departament tenint en compte que hi ha unes sentències judicials que ara estan al Tribunal Suprem i que s’hauran de complir ”tot i que fan referència al passat”.\nBargalló confia que hi hagi un acord, tant amb els ajuntaments que al seu dia van denunciar el Departament quan va deixar d’aportar finançament per aquestes places com amb els qui no ho van fer. El conseller espera que passi per ”planificació de futur” ja que si tots els ajuntaments reclamen el que no s’ha aportat econòmicament en el passat no hi haurà diners al pressupost.\nDesprés d’anunciar-ho ahir dimecres a preguntes del PSC en la sessió del Parlament, Josep Bargalló ha insistit aquest dijous novament que Ensenyament ”torna a sentir-se plenament corresponsable en la planificació i finançament de les places públiques de 0 a 3 anys”.\nEn aquest sentit, ha concretat que volen parlar amb els ajuntaments per explicar-los que són conscients que aquests darrers anys s’havia ”deixat de fer el que havíem fet i que ara cal posar-se d’acord per solucionar-ho”.\nEl conseller d’Ensenyament és partidari de fer-ho mitjançant un ”compromís ferm de futur” ja que hi ha sis sentències que obliguen a la Generalitat a pagar el que s’havia deixat de finançar ”que no totes són iguals”.\nBargalló creu que tots els ajuntaments tenen dret a reclamar el que no se’ls ha abonat en un passat, tant els que han anat per via judicial com els que no ho han fet, per això plantejaran a l’ACM i la FCM ”una solució conjunta per tots” tot i que caldrà veure la resolució del recurs de cassació que hi ha al Tribunal Suprem sobre aquesta qüestió.\nAixò no obstant, el conseller ha assegurat que ha tingut contactes amb ”responsables polítics d’alt nivell” i sembla que ”tots estan d’acord en prioritzar una solució que garanteixi la planificació futura”.\nEn un altre ordre de les coses i en relació a les demandes sindicals de reducció d’hores per als professors majors de 55 anys, el conseller Bargalló ha assenyalat que amb el pressupost prorrogat que hi ha actualment no podrà ser possible i que caldrà veure els comptes de l’any que ve per calcular les possibilitats que hi ha.\nQuan hi hagi el nou pressupost plantejaran als sindicats mesures de millora de la situació del professorat i l’alumnat i s’espera arribar a un acord sobre quines es prioritzen.\nEl conseller ha explicat que el curs vinent començarà amb uns 800 professors més a tot Catalunya, que inicialment no estaven al pressupost, però que són necessaris i s’hauran de contractar i pagar a través d’un fons de contingències de Presidència, perquè el Departament no té finançament. (acn)\nfinançament 0 a 3 anys\nplaces escoles bressol\nArticle anteriorAlumnes dels Itineraris Formatius Específics expliquen contes propis a les escoles de Mollerussa\nArticle següentUn gos mossega a un corredor a la canalització del riu Segre a Lleida


L'estació amb pintures rupestres de la Cova dels Vilars es troba situada al terme municipal d'Os de Balaguer (la Noguera), al vessant est de la serra d'Os, en un congost que forma el barranc dels Vilars, dominant el curs del riu Farfanya, afluent del Segre. Conegudes des de temps abans per un veí d'Os de Balaguer, el Sr. Josep M. Borràs i Viu, el descobriment fou comunicat oficialment l'any 1973.\nEs tracta d'una balma, formada a la base de les calcàries eocèniques, d'uns 12 metres d'amplada, 8 de profunditat i 3,5 d'alçada orientada a E-SE i a 600 m sobre el nivell del mar. Les pintures es localitzen a dues zones: la paret esquerra de la balma, on s'aprecien el major nombre de representacions, i a la dreta de la porta d'accés que tanca la cova, on les pintures són més difícils d'identificar.\nEn total es poden comptabilitzar vint-i-nou figures fetes amb traços simples i tintes planes; els colors emprats són el negre, utilitzat en quatre del total de les representacions conservades, i els vermellosos (vermell, vermell-castany), que predominen sobre els anteriors. En general, podríem classificar el conjunt dins l'estil esquemàtic, amb paral·lels d'aquest mateix estil en altres jaciments de Catalunya; això no obstant, l'existència d'algunes figures que s'acosten més a un realisme o naturalisme estilitzat aporta la idea de diferents moments cronològics d'execució. Dins d'aquest context, una primera interpretació situaria aquestes obres dins de l'edat del Bronze (1800-650 aC), sense precisar més enllà.\nPer la seva situació a la paret exposada al sol i a les tempestes, les pintures han sofert degradacions de tipus natural amb el despreniment de la capa més externa de la roca; d'altra banda, les fogueres dels pastors han produït l'ennegriment de bona part de la superfície. Malgrat això, el conjunt mostra encara un estat de conservació força acceptable. El conjunt forma part de la proposta d'Arte Rupestre del Arco Mediterráneo de la Península Ibérica, declarat Patrimoni Mundial de la UNESCO a Kyoto (Japó) al desembre de 1998.\nL'escena més suggestiva és formada pel conjunt de tres figures humanes, dues dones i un home central. Les dones serien caracteritzades per l'engrossiment de la part baixa, interpretada com una faldilla o els malucs, i adornaments al cap; l'home, pel seu fal·lus erecte. Alguns autors interpreten el conjunt com una dansa fàl·lica relacionada amb el ritu de fecunditat.\nUna altra figura humana, aïllada i sense trets identificadors, és interpretada, per la seva postura, com un recol·lector.\nQuatre cercles concèntrics incomplets que semblen en connexió amb uns altres quatre traços paral·lels, quasi verticals, inferiors, d'estil abstracte, són considerats com l'única mostra del conjunt de caràcter simbòlic, estretament relacionada amb representacions religioses solars.\nEls quadrúpedes són el grup més representat dins de la cova dels Vilars d'Os de Balaguer i palesen diferents estils i tècniques. Tot sovint, es fa fàcil d'identificar a quina espècie pertany cadascun dels animals representats. Dins del conjunt destaquen una cérvola i dos possibles cànids que determinats autors han interpretat com una escena de cacera, si bé la diferència d'estils sembla indicar que haurien estat pintats en moments diferents.\nTel.: 973 438004\nFax: 973 438129


Un món revoltat | Un espai de serenor en la tempestat\n← La sort de SORTU\nUn món revoltat\nPublicat el 28 març 2011 per JOSEP MARIA\nEstem en uns moments de convulsió arreu del món. En tots els sentits. Per una banda tenim les revoltes al món àrab i musulmà que no podem desvincular de la crisi general, d’arrrel econòmica i que abasta tot l’espectre social del món. Fins i tot la mare natura s’ha apuntat a aquesta revolta en forma de terratrèmols i tsunamis que ha originat una catàstrofe nuclear al Japó. Cada una d’aquestes revoltes té la seva pròpia dinàmica i les seves característiques, però jo les entenc com una part de la revolta general. És cert que les revoltes ja no tenen les característiques de les de segles passats, però no deixen de ser-ho.\nAl nord d’Àfrica està immers en un bany de sang a Líbia i en un estadi de reformes a Tunísia, Egipte i Marroc. A la península aràbiga les coses no van gaire diferents. Allà, però, les dictadures dels diferents xeics semblen no tenir massa contemplacions. A l’estil libi, però sabedors que difícilment occcident s’hi posarà.\nLa revolta no és aliena a Europa. No tenim una revolta com en aquests països, però jo crec que algunes coses estan canviant, encara que poc a poc. Canvis a França i Alemanya en les diferents eleccions que han celebrat el passat cap de setmana. A la Gran Bretanya hem vist centenars de milers de persones protestant contra les mesures econòmiques i socials endegades pel govern Cameron. Fins i tot hi hem vist un grau de violència a la qual no estàvem acostumats. Grècia i Irlanda estan en processos molt durs i Portugal s’hi ha afegit aquesta darrera setmana. Alguna cosa està passant també a Europa. La construcció europea és present en tots aquests esdeveniments. Europa s’ha convertit per la majoria d’estats-nació en una bona excusa per a aplicar polítiques que sense la pressió europea no es prendrien. La culpa o la responsabilitat és de la Unió Europea, ella ens hi obliga, diuen. Clar, és normal. Un país com Alemanya que té un pes important a la Unió diu que s’hi aquesta ha de subsistir, ella ha de poder decidir molt més a l’interior de la Unió. Qui paga mana. Però Alemanya també sap que sense el suport europeu difícilment hauria pogut dur a terme la reunificació alemanya. Per tant, tothom en surt d’alguna manera perjudicat i beneficiat alhora. No tot pot ser bo, com no tot pot ser dolent. Si la Unió ha de proveir un fons per a rescatar alguna de les seves economies, és normal que vulgui decidir. Qui paga, mana. L’Europa social que hem conegut en les darreres dècades està desapareixent, encara que no del tot. Fins ara, la població europea ha anat aguantant estoicament tot tipus de reforma, unes reformes que han retocat i retocaran més l’espai social que no pas l’espai econòmic. El sistema econòmic és tan fort que fins i tot ho és més que la majoria dels estats del món. Però ja veurem si no li arribarà també l’hora. La ciutadania europea comença a reaccionar, encara que molt tímidament. Ja veurem com evoluciona tot plegat.\nUna de les coses que es comencen a reformar és l’àmbit econòmico-laboral i social. Al nostre país es fan cimeres entre govern, oposició, agents socials i econòmics i els anomenats savis. Mai la paraula savi havia estat tan devaluada. Segurament segueix el rastre de paraules com polític, sindicalista, etc. Clar que si els nostres savis són aquests a qui anomenem com a tals no és d’estranyar. Aquests han ofert tota una sèrie de mesures a aplicar que no han sorprès ningú. Si algú m’hagués demanat de confegir una llista de les mesures que aquests experts proposarien, em sembla que les hagués endevinat totes. Això no vol dir que les compartís, però crec que les hagués endevinat. A l’estat que ens engloba el seu president se segueix reunint amb els representants de les grans empreses, que no és el mateix que dir amb els empresaris. La majoria d’ells no ho són pas d’empresaris, són gestors de grans empreses, sí, però no empresaris.\nTots tornen a insistir en alllò de deslligar-nos de la inflació, com si això fos possible. Es refereixen, és clar, als salaris. Parlen que el que s’ha de tenir com a referència és la productivitat. És la recepta Merkel. Ja vaig dir en el seu moment que creia que no hi pot haver un únic paràmetre al que referenciar-nos, sinó tenir en compte tot un conjunt de paràmetres. Però això no es pot quedar aquí.\nA quins factors està sotmesa la productivitat? A molts. Avui dia és inconcebible que algú pugui pensar que la productivitat s’incrementa amb l’esforç individual de treballadors i treballadores fins a treure la llengua. La productivitat millorarà mantenint a les persones durant més anys al mercat de treball sense donar-los la possiblitat de jubilar-se? Endarrerir la seva edat de jubilació incrementarà la productivitat de les empreses i dels països? La productivitat depèn de molts altres factors. L’educació, la formació contínua, la inversió en nous processos industrials, la inversió en el capital i en les persones. Volen que deixem els nostres salaris en mans de la productivitat. Però qui és responsable d’incrementar la productivitat? Els empresaris i els gestors empresarials. Fent un símil amb el que he explicat sobre el funcionament de la Unió Europea, hauríem de concloure que si hem de lligar els nostres salaris a la productivitat, hauríem de convenir que no podem deixar en mans dels empresaris i dels gestors empresarials les decisions que poden fer créixer o minvar aquesta productivitat. Diem qui paga, mana. Podem dir que qui assumeix un cost ha de poder participar en les decisions que l’afecten. Fer funcionar una empresa a base d’hores extres minva la productivitat de les empreses. Quan s’ha de treballar més per produir el mateix, estem reculant. Vol dir que aspectes com la no inversió, la no millora de processos productius, la manca de formació i polivalència, mobilitat interna, fallades en el procés de provisió de les primeres matèries, la logística, els preus de l’energia, del petroli, tenen una gran incidència en la productivitat. Tots aquests aspectes incideixen de ple en la competitivitat, en el cost del que es produeix. Quan se’ns demana als treballadors que ens oblidem de la inflació, se’ns demana també que ens fem corresponsables del control dels aspectes que incideixen en la productivitat? Cal tenir en compte que en determinats països, en determinats sectors, uns salaris lligats a l’augment de productivitat haurien pujat més que no pas lligats a la inflació. Potser no és el cas del nostre país considerat globalment, però ptser sí en d’altres països, o en alguns sectors fins i tot al nostre país.\nExisteix un concepte com la corresponsabilitat, la cogestió. Estem disposats a avançar cap a aquí? Perquè si no s’hi està disposat veig difícil que la inflació pugui deixar de ser un referent a l’hora de negociar els salaris. El nostres sistema econòmic mundial es basa en la capacitat que tenim de consumir. Si resulta que la nostra capacitat de fer un consum responsable i mesurat s’empetiteix, tot el sistema es debilitarà. Per tant, cal buscar fórmules que garanteixin la capacitat d’adquisició de béns de consum, alhora que no es contribueix a incrementar desorbitadament la inflació. Els diferents governs de l’estat al qual ens mantenen lligats han demostrat la seva incapacitat històrica de tenir inflacions a nivells europeus. Per tant, és inútil esperar que per aquesta banda ho aconsegueixin. Més aviat, tot el que fan contribueix enormement a disparar aquest diferencial. I això és un llast que hem d’arrossegar i que ens limita.\nQui paga, mana, qui assumeix un cost ha de poder assumir responsabilitats. El tema no és senzill, tant de bo ho fos. Té una complexitat enorme. Els estats han cedit sobirania a la Unió Europea. Aquests savis empresarials estan disposats a cedir i compartir sobirania? Des del meu punt de vista, aquest és un pas imprescindible. Hi ha aquesta voluntat?\nEl món està revoltat. De moment tenim una crisi econòmica i financera en la qual els seus responsables segueixen remenant les cireres en exclusivitat. Els canvis els veuen necessaris en els altres, però no sembla que el vegin necessari en ells mateixos, en el sistema actual de les coses. I així, encara que no en sé entreveure l’abast, la revolta està servida. No menystinguem la possibilitat. Temps al temps.\nI un últim afegitó. Ahir vaig veure un trenta minuts que parlava de joves emprenedors. Em va sobtar que no hi aparegués cap emprenedora, voleu dir que no n’hi ha?


La Comissió d’Urbanisme d’Aran aprova la construcció del segon hangar de l’heliport de Vielha | Conselh Generau d’Aran\nLa Comissió d’Urbanisme d’Aran aprova la construcció del segon hangar de l’heliport de Vielha\nOctubre 5, 2018 Nuria Sanjuan Slider-ca\nVielha, 5 d’octubre de 2018.- La Comissió d’Urbanisme d’Aran, reunida avui a la seu del Conselh Generau d’Aran, ha informat favorablement sobre la construcció del nou hangar de l’Heliport de Vielha. Després de tots els informes de tramitació i en ser considerada una instal·lació d’interès públic, finalment s’ha aprovat la construcció del nou hangar en aquest equipament, que estarà construït la primavera de l’any vinent segons ha informat el sindic d’Aran, Carlos Barrera, en acabar la reunió de la Comissió d’Urbanisme. El sindic d’Aran també ha explicat que l’heliport disposarà de l’operativitat les 24 hores al dia a finals d’octubre o com a molt tard principis del mes de novembre.\nL’heliport de Vielha, acull actualment operacions del Servei d’Emergències Mèdiques, rescats de muntanya, avituallament i trasllat de residus de refugis de muntanya, així com serveis de treballs aeris en alta muntanya i de vols turístics d’heliesquí. Amb les noves actuacions previstes es millorarà la seva capacitat per donar continuïtat a aquestes operacions i acollir-ne de noves.\nEl secretari d’Hàbitat Urbà i Territori de la Generalitat de Catalunya, Agustí Serra, ha manifestat que pel que fa al Pla d’ordenació urbanística municipal d’Arres, la Comissió d’Urbanisme d’Aran ha analitzat aquest planejament i ha acordat reduir de 5 a 3 els polígons de creixement urbanístic del municipi d’Arres en els seus tres nuclis, d’Arres de Jos, de Sus i de Era Bordeta, de cara a preservar els valors agrícoles i ramaders del municipi. Tot i la reducció es podran construir una vintena d’habitatges.\nEl secretari d’Hàbitat Urbà i Territori ha valorat l’excel·lent treball que en en el planejament urbanístic d’Arres han realitzat els serveis tècnics de Lleida i del Conselh Generau d’Aran.\nEn quant a la consulta d’avaluació ambiental de la Modificació de les Normes subsidiàries de planejament al sector Escamun-2 de Les, la Comissió d’Urbanisme ha informat favorablement sobre la possible utilització comercial d’aquest sector a tocar del centre comercial de la població, tot i que abans, tal com ha explicat Agustí Serra, caldrà tenir resolt el Pla Especial de la Garona que està elaborant el Conselh Generau d’Aran.\nPel que fa a la Modificació de les Normes subsidiàries i complementàries per ajustament del límit del sòl urbà a l’àmbit de les antigues naus de Sorieus a Bossòst, el secretari d’Hàbitat Urbà i Territori ha aclarit que en tractar-se de dues naus preexistents i a la vegada de la instal·lació de noves activitats econòmiques, com és el cas d’una fàbrica de cervesa, la Comissió d’Urbanisme ha decidit aprovar aquesta modificació.\nSobre el Pla de millora urbana PE-6 de la Cota 1500 de Baqueira, la justificació per garantir la seguretat de les persones en cas d’esllavissades, desprès dels estudis favorables de l’Institut Geològic de Catalunya, s’ha donat conformitat en aquesta activitat.\nPer la seva part, i al marge de la Comissió d’Urbanisme, el sindic d’Aran, Carlos Barrera, ha informat sobre la reunió que han mantingut els responsables d’Urbanisme de la Generalitat amb els Serveis Tècnics del Conselh Generau d’Aran, sobre la necessitat que te la Val d’Aran de disposar de terrenys per a la construcció d’habitatges de lloguer social. En aquest sentit, Carlos Barrera, s’ha referit a les darreres reunions mantingudes amb el conseller de Territori i Sostenibilitat, Damià Calvet, per tal de garantir l’accés de les persones en aquest tipus d’habitatge a la Val d’Aran. El sindic d’Aran, Carlos Barrera, ha explicat que aquesta és una prioritat pel Govern d’Aran, però que per fer-ho cal que els ajuntaments posin a disposició del Conselh Generau d’Aran terrenys on es pugui construir aquest tipus d’edificacions d’habitatges de lloguer social. En aquest sentit, ha manifestat que l’alcalde de Naut Aran, César Ruiz Canela, ha expressat la seva disposició per trobar terrenys disponibles a Salardú i Arties per intentar resoldre aquesta problemàtica. Pel que fa Vielha e Mijaran, el sindic d’Aran ha manifestat que analitzaran quina és la situació per veure si des del Conselh Generau d’Aran es pot incidir per trobar una solució urbanística que permeti disposar de terrenys per a la construcció d’aquest tipus d’habitatges.


L'Audiència Nacional pregunta a fiscalia si és competent per assumir la investigació als Mossos - Teleponent\nInici Tribunals L’Audiència Nacional pregunta a fiscalia si és competent per assumir la investigació...\nL’Audiència Nacional pregunta a fiscalia si és competent per assumir la investigació als Mossos\nDesprés que el jutge lleidatà que porta el cas sol·licités agrupar la causa al jutjat presidit per Lamela\nUna persona passa per davant de l'Audiència Nacional\nL’Audiència Nacional ha sol·licitat a la fiscalia que informi sobre si aquest tribunal té la competència per assumir la investigació per un possible delicte de desobediència a quatre caps dels Mossos d’Esquadra de Lleida, responsables durant el referèndum de l’1-O. Ho ha fet després que el jutge d’instrucció 4 de Lleida demanés a l’Audiència Nacional que fos el seu jutjat central d’instrucció 3, presidit per la magistrada Carmen Lamela, qui centralitzés aquesta investigació i l’unís a la causa sobre l’actuació de la policia catalana l’1-O. Lamela ja va prendre declaració a l’exmajor dels Mossos, Josep Lluís Trapero, i també al director general dels Mossos l’1-O, Pere Solé, i l’exsecretari d’Interior, César Puig, que van declarar divendres passat a l’Audiència Nacional en qualitat d’investigats.\nLa Guàrdia Civil va lliurar al jutjat 4 de Lleida un informe molt extens, d’uns 500 folis (amb documentació a part) en què s’apunta directament a quatre responsables de la policia catalana a Lleida, com ara el responsable de la regió policial de Ponent o el responsable de Sala l’1-O, com a presumptes autors de possibles delictes de desobediència, sedició i falsedat documental per accions dutes a terme abans, durant i després de l’1-O.\nResolució del magistrat del jutjat d’instrucció 4 de Lleida\nEl magistrat del jutjat d’instrucció 4 de Lleida, en la seva resolució tramesa a l’Audiència Nacional, considera que de les actuacions dutes a terme fins ara, se’n deriven prou indicis que apunten a l’existència d’un “pla organitzat” des de la direcció del cos dels Mossos d’Esquadra per “afavorir” la celebració del referèndum “il·legal” de l’1 d’octubre de 2017 i per “dificultar” que altres cossos de seguretat de l’Estat poguessin complir amb les ordres establertes a la interlocutòria del TSJC del 27 de setembre de 2017.\nAfegeix que els Mossos d’Esquadra tenien l’ordre de tancar i precintar els col·legis electorals la nit del 30 de setembre a l’1 d’octubre per garantir que no es pogués votar l’1-O, però que no ho van fer i que, un cop arribats a aquest punt, els Mossos haurien d’haver intervingut als centres per evitar les votacions, comissant el material relacionat amb el referèndum i aixecar acta però que, “la realitat de l’actuació dels Mossos d’Esquadra de la Regió Policial de Ponent va ser molt diferent”. L’actuació dels Mossos d’Esquadra es va caracteritzar, continua la resolució judicial, per una “deliberada actitud passiva, planificant un servei que aparentés el compliment de les ordres judicials però clarament insuficient pel seu compliment efectiu” i per una “actitud proactiva, que va afavorir la realització de la consulta”. En definitiva, “van pretendre simular el compliment de l’ordre del TSJC mentre feien el contrari”.\nEn la interlocutòria, també es destaca que el comportament dels Mossos d’Esquadra de Lleida “no va ser una actuació espontània ni aïllada ni tampoc adoptada per iniciativa pròpia d’alguns membres del cos ni pels caps de la regió policial”. El magistrat assegura que aquest comportament “segueix un patró comú amb la resta de regions policials de la resta de Catalunya”. “Va ser una actuació generalitzada, organitzada i presumptament ordenada o planificada des de la prefectura del cos i executada pels comandaments de les regions policials”.\nPer tot això, el magistrat del jutjat 4 de Lleida considera “absolutament imprescindible” que la investigació als caps dels Mossos de Lleida s’inclogui i es faci conjuntament amb la ja iniciada pel Jutjat Central d’Instrucció 3 de l’Audiència Nacional sobre els presumptes fets “il·lícits” succeïts l’1-O perquè “no es tracta simplement de fets connexos sinó dels mateixos fets”. El jutge, per tant, ha acordat inhibir les diligències en favor de l’Audiència Nacional perquè ho considera beneficiós de cara a “facilitar la instrucció i visió global dels fets” i “per no dividir la causa i evitar pronunciaments contradictoris” en cas que els fets arribin a judici. (acn)\nArticle anteriorUn dels denunciants de la Guàrdia Urbana, detingut pels Mossos per robatori amb violència\nArticle següentEls fabricants de paper i cartró reconeixen la tasca de Lleida en l’àmbit del reciclatge


Tal i com es recull a l’informe de la Comissió de Determinants Socials de la Salut de l’Organització Mundial de la Salut (OMS), les condicions socials en què viu una persona influeixen sobre el seu estat de salut. Algunes circumstàncies com la pobresa, un baix nivell d’escolarització, exclusió o discriminació social, mala alimentació, baixa qualitat de l’habitatge, qualificació laboral baixa o falta d’higiene en els primers anys de vida entre altres, són factors determinants per les desigualtats. Així doncs, la salut està influenciada per un seguit de factors anomenats determinants de la salut, factors que poden afavorir o dificultar gaudir d’una bona salut. Els determinants inclouen els factors socials, econòmics i físics, així com les característiques i els comportaments individuals. Els determinants expliquen moltes de les iniquitats sanitàries, és a dir, les diferències injustes i evitables entre els ciutadans pel que fa a la seva salut. Aquests determinants de la salut juguen un paper significatiu i complex en la salut i en les malalties com en les cardiovasculars, els trastorns mentals, la diabetis, la salut infantil, la nutrició, el consum d’alcohol, l’embaràs involuntari i la violència per nomenar uns quants exemples.\nUn dels factors més importants per a la salut de les persones són les condicions en les quals viuen i treballen. És per tan evident que l’actual situació de crisi econòmica té un impacte directe sobre bona part dels determinants. Així per exemple, un important increment de la desocupació pot portar a un augment de les malalties mentals i mentre el nivell de vida decreix, un gran nombre de persones no pot fer front a condicions de vida adequades, i per tant, a les seves necessitats bàsiques de vida i salut.\nAixí doncs, les actuacions més eficaces per reduir les desigualtats en salut seran aquelles que afrontin els determinants socials de la salut. En aquest context, i principalment des de l’àmbit internacional, s’estan desenvolupant noves estratègies i fórmules de treball que volen donar resposta a l’impacte de la crisi sobre els ciutadans.\nEl mes de setembre de 2012, 53 estats de la regió europea de l’OMS aprovaven el marc polític europeu per a l’acció governamental i social en promoció i protecció de la salut, Salut 2020. En un context de crisi econòmica i fiscal, l’objectiu general d’aquesta estratègia és el de “millorar de manera significativa la salut i el benestar de la població, reduir les desigualtats en salut, reforçar la salut pública i assegurar sistemes de salut centrats en les persones que siguin universals, igualitaris, sostenibles i d’alta qualitat”. Salut 2020 reconeix que la salut de la població està determinada pels efectes acumulatius de varis determinants, la major part dels quals no estan sota el control formal dels ministeris de la salut. L’estratègia estableix que l’èxit de l’actuació vindrà determinat no només pels retorns positius en el sector de la salut, sinó també per la millora en altres reptes com ara la inclusió social, la reducció de la pobresa i el desenvolupament sostenible.\nEn aquest sentit el moviment “Salut en totes les polítiques” - o Health in All Policies en anglès-, tema de la darrera Conferència de Promoció de la Salut de Hèlsinki (juny 2013), és un instrument estratègic útil per tots aquells que prenen decisions polítiques des de qualsevol sector. El model ajuda a identificar i a minimitzar els impactes negatius per a la salut de les persones i a maximitzar els positius. L’instrument té el potencial de contribuir significativament a la millora de la salut de la població a través d’actuar sobre els determinants de la salut.\nAquesta perspectiva impulsa que la protecció i promoció de la salut i el benestar dels ciutadans sigui percebuda com una responsabilitat compartida de tots els sectors de la societat i del govern. En repetides ocasions s’ha demostrat que els impactes positius en salut a través de polítiques específiques són el resultat de la col·laboració entre el sector de la salut i altres sectors, com l’educació, l’habitatge, el trànsit, l’agricultura, el medi ambient, el treball, la planificació urbanística, etc. Seria doncs necessari posar en pràctica algun mecanisme que faci que aquesta col·laboració es porti a terme de manera sistemàtica, comprensiva i sostenible.


15/06/2021 a les 11:41\nEs troba en estat 'menys greu', segons la categorització de Salut\n© El tram del canal en què va tenir lloc el succés, als afores de la capital de l'Urgell.\nEl nen de 9 anys que diumenge passat es va ofegar al canal Segarra-Garrigues de Tàrrega es troba menys greu i evoluciona favorablement segons van confirmar aquest dimarts des de l’hospital Sant Joan de Déu de Barcelona, on continua ingressat, a SEGRE.\nPel que sembla, el petit estava jugant a última hora de la tarda amb altres nens a la vora del canal o bé banyant-se, al tram que discorre pels afores de la capital de l’Urgell i que és al costat de la urbanització. El germà de la víctima, de tan sols deu anys, es va tirar a l’aigua ràpidament per rescatar-lo, tot i que sense èxit.\nVan ser dos persones adultes que en aquell moment passaven pel lloc les que van sentir els crits d’auxili de la resta de nens i, a l’adonar-se de la gravetat de la situació, també es van tirar a l’aigua i finalment van aconseguir treure el petit. Els efectius del Sistema d’Emergències Mèdiques (SEM) traslladats al lloc van aconseguir reanimar el petit al lloc dels fets i finalment van poder estabilitzar-lo.\nSegons van informar a aquest diari fonts del SEM, tenint en compte la gravetat del seu estat, el nen de nou anys va ser traslladat en ambulància a l’hospital Sant Joan de Déu de Barcelona en coma induït. Fins al lloc van acudir també efectius dels Mossos d’Esquadra, la Policia Local de Tàrrega i diverses dotacions dels Bombers de la Generalitat.\nEl nen que gairebé es va ofegar al canal Segarra-Garrigues a Tàrrega surt de l'UCI\nUn nen de nou anys, crític a l'ofegar-se al Segarra-Garrigues al seu pas per Tàrrega


per Eva Ayza / ACN 03/08/2021 20:00h\nLa Fira Agrària de Sant Miquel de Lleida i del saló Eurofruit han assolit ja el 88% d'ocupació de la superfície bruta d'exposició total, que són gairebé uns 65.000 metres quadrats, quan encara falten dos mesos per a la seva celebració.\nLa 67a edició de la Fira Agrària de Sant Miquel (Saló Nacional de la Maquinària Agrícola) i la 36a edició d'Eurofruit (Fira Professional de Proveïdors de la Indústria Fructícola) tindran lloc del 30 de setembre al 3 d'octubre a les instal·lacions de Fira de Lleida.\nEl director de Fira de Lleida, Oriol Oró, considera que el ritme de contractació és «correcte», tenint en compte les circumstàncies, i confia en poder celebrar «una bona fira de caràcter presencial, sempre que les directrius sanitàries vigents en aquelles dates ho permetin».\nEl director de la Fira de Lleida també recorda que Sant Miquel i Eurofruit constitueixen una important plataforma de suport al món agrari, «especialment en aquests moments de pandèmia», i que Fira de Lleida «està fent un gran esforç per garantir la celebració d'una fira atractiva, completa i segura»\nLleida acollirà els dos salons del 30 de setembre al 3 d'octubre, amb voluntat de recuperar la presencialitat | Lleidadiari.cat\nExposició centrada en maquinària agrícola\nAixí doncs, Oró recorda que el certamen comptarà amb una solució pionera d'Intel·ligència Artificial implementada per Fira de Lleida per assegurar la seguretat sanitària d'expositors i visitants. Es tracta d'un sistema de videocàmeres que controlarà la gent que entra i surt del recinte firal i avisarà automàticament i en temps real quan no es compleixin els protocols d'aforament, distància social o ús de mascareta, amb la qual cosa el personal de seguretat podrà actuar per esmenar la situació.\nSant Miquel i Eurofruit exhibiran una àmplia exposició centrada en la maquinària agrícola, l'agricultura de precisió, els equips i els serveis per a l'agricultura i la ramaderia, els productes agroalimentaris de proximitat, l'automoció, els serveis financers i les assegurances.\nD'altra banda, els certàmens acolliran un gran nombre d'expositors de l'estat espanyol i d'altres països europeus, segons les previsions de Fira de Lleida, amb un programa d'activitats paral·leles que inclourà jornades tècniques, conferències, presentacions, demostracions de drons en l'àmbit de l'agricultura de precisió i reunions professionals, entre altres.\nIgualment, els dos certàmens firals seran el marc de la celebració de la 50a edició del Premi del Llibre Agrari, dotat amb 3.000 euros, i la 6a edició del Premi de l'Article Tècnic Agrari, dotat amb 1.000 euros.\nLa Vall Fosca selecciona les cinc obres finalistes del Concurs de Microrelats


Can Batlló – Pàgina 3 – Espai veïnal i autogestionat\nManifest de Can Batlló\nCan Batlló manifesta la seva decepció i indignació davant la decisió de l’Ajuntament de no destinar cap partida dels pressupostos municipals a la rehabilitació dels espais veïnals de Can Batlló. LLegeix el manifest!!!\n1es Jornades d’Espectacles de Can Batlló!!\nA les companyes de la comissió d’Activitats de Can Batlló ja fa temps que ens feia molta il·lusió dedicar un cap de setmana exclusivament a les arts escèniques, hem hagut d’anar ajornant la idea perquè el dia a dia de la gestió d’activitats externes, ens impedia organitzar actes de producció pròpia. Aquest mes de febrer per fi ens hem decidit\nAquí teniu l’agenda de febrer amb moltes, moltes activitats!!\nAgressió LGTIBIQfòbica al barri.\nDes de Can Batlló ens adherim a la condemna a les agressions patides darrerament per les companyes del col·lectiu LGTBIQ+ al nostre barri. Veiem amb molta tristor i ràbia que als carrers dels nostres barris no puguem anar tranquiles i sense por. Seguirem treballant per fer de tots els espais uns llocs lliures d’agressions i actituds de merda. Afegim també\nPer poder anar a una de les sessions individuals d’aquests tallers us heu de posar directament en contacte amb la tallerista.\nAtenció: per motius organitzatius la jornada reivindicativa per la vaga de fam rotativa de preses socials del dissabte 18 de gener queda anul·lada.


Els últims passatgers de Ryanair amb vol a Madrid, 'cabrejats' i 'preocupats' pel final de la ruta - El Gerió Digital\nEls assidus a la línia estan indignats perquè diuen que els avions que fan aquesta ruta van "plens"\nDimarts, 3 de maig de 2011 16:40h\nTres dels passatgers que han fet el vol Girona-Madrid aquest migdia amb el bitllet a la mà © ACN\nACN, Redacció / Ripollès, Gironès, La Selva, Pla de l'Estany, Garrotxa, Alt Empordà, Baix Empordà / Vilobí d'Onyar\nA un quart d'onze de la nit d'aquest dimarts, sortirà l'últim vol que Ryanair farà des de l'aeoport de Girona, a Vilobí d'Onyar (Selva), per cobrir la ruta Girona-Madrid i de moment encara no s'ha confirmat oficialment que hi hagi alguna altra companyi que reprengui el servei ni quan això serà possible.\nEls viatjers assidus d'aquesta línia estan "preocupats" i alhora "indignats", perquè diuen que aquest és un vol que "sempre va ple". L'empresari Eduardo García, que porta anys venint a Girona per negocis, reconeixia estar "molt cabrejat" amb aquest tema. "No és normal que treguin la lína; els avions sempre van a tope i han de guanyar-hi diners" apuntava. A l'espera que una altra companyia torni a oferir la ruta, veu amb preocupació l'alternativa que l'espera per arribar fins aquí: unes 10 hores de cotxe per recórrer els més de 770 quilòmetres que els separen des de Madrid. Es lamenta que amb els anys que fa que es demana, encara no hi hagi un TAV fins aquí. "Em sembla molt malament que suprimeixin el vol", conclou.\nLa Maria Dolores creu que tot plegat és "molt poc seriós" i diu que és "demencial" que el treguin. Afirma que tant si és un problema econòmic com polític, no importa, però cal "regularitzar-ho" el més aviat possible i fer que es mantingui. Reconeix que entendria que els preus pugessin una mica i deixessin de fer les "gangues" que a vegades es poden trobar.\nUns altres passatgers que acostumen a venir un parell de cops a l'any per fer una escapada són Antonio Fernández i Ana Maria Parla, també de Madrid. Desconeixien que l'avió que agafaven aquest migdia era el penúltim. "Ens n'acabem d'assabentar", reconeixia sorprès Fernández, que ara veu molt difícil venir fins aquí amb uns preus tan econòmics i amb la mateixa comoditat. "Això ens traurà molta mobilitat", es lamentava.\nA la mateixa cua per fer el 'check-in' hi havia Manuela Medina, que valorava molt positivament el viatge des de Madrid que feia per primer cop. "Està molt bé; és un 'low cost' i saps on vas però l'aeroport està molt bé; en una hora i poc ja estàvem aquí i hem pogut gaudir de més temps de vacances". És per això que demana que se resolgui aviat perquè aquesta tardor esperen poder tornar.\nMolts intents per una mateixa ruta\nIberia va ser la primera en oferir aquest trajecte a finals dels seixanta però l'any 1980 va tancar la ruta pels pobres resultats d'ocupació. Aviaco va reprendre el relleu durant el 1982 i 1984 amb la combinació Palma-Girona-Madrid que va fracassar. D'altres com ara Regional Airlines o Air Girona també ho van intentar però sense tenir èxit. L'any 1999 va ser el torn d'Air Nostrum, que va desistir al·legant també motius econòmics. Els va seguir Intermed, Air Catalunya i el penúltim va ser Spanair, que va oferir vols fins a l'any 2008, moment en què també operava Ryanair amb la mateixa ruta. La companyia de baix cost irlandesa ha estat l'última en apostar per aquesta connexió i a dia d'avui no s'ha confirmat oficialment que n'hi hagi una altra per ocupar el buit.


Osona en 2 dies • Osona Turisme\nHome / Propostes / Osona en 2 dies\nViu un cap de setmana de conte amb la teva visita a Osona. Amb un parell de dies podràs fer un tast ben intens de tot allò que Osona té per oferir-te, segur que et quedes amb ganes de més!\nDescobreix el Camí Oliba en BTT\nSortida de Rupit per unes pistes i corriols que ens porten fins a la pista de ciment que voreja tots els singles de L’Avenc fins arribar a Tavertet. Allà seguim per una pista de terra fins a Cantonigròs, seguint 2 km per carretera de baixada per agafar una pista que voreja Cabrera i passa per Sant Julià de Cabrera. Finalment seguim per una pista que baixa fins arribar a Sant Vicenç de Torelló i seguir per un bonic sender per acabar a Torelló.\nEt pots allotjar a la Capelleta de l’Ermità\nPots contactar amb Taxi Lluis per tornar al punt d’origen.\nExcursió amb Història\nEl cementiri, art, tradició i curiositats de la cultura funerària, amb Forum Vicus Visitar el cementiri de Vic, no és pas sinònim de relats tètrics o poc agradables, sinó tot el contrari. El recinte conserva un seguit de panteons artístics i làpides antigues amb al·lusions i símbols gremials o de la vida de personatges diversos. Trobaràs anotacions de morts prematures i la seva possible causa. Inscripcions i epitafis en català arcaic, malgrat la seva prohibició oficial. Descobrirem una inscripció en Esperanto. Podràs situar on reposa el creador del Pa de Pessic o les víctimes de ” l’accident del Rei Alfons XIII “ en terres osonenques i les fotos del sinistre. Contemplar les antigues carrosses funeràries i saber quins rituals funeraris es practicaven fins fa mig segle explicats amb imatges del passat, ens donaran una visió amena del recinte i del fet de la mort en les societats d’ahir.\nRuta del Camp d’Aviació de Sant Julià de Vilatorta amb un total de 13 refugis, un hangar i un polvorí. L’aeròdrom va néixer el 1938 i esdevé un testimoni privilegiat dels esforços del govern republicà per crear una xarxa d’estructures de defensa per contrarestar els atacs franquistes. Amb l’objectiu de muntar petits caça-bombarders, l’aeròdrom entra en funcionament per tal d’intentar frenar l’última ofensiva de les tropes nacionals sobre Catalunya. L’aeròdrom engloba els municipis de Sant Julià de Vilatorta, Santa Eugènia de Berga i Calldetenes.\nEt pots allotjar a Stances